Der er godt gang i billetsalget til Hjørring Revyen, som fredag aften har premiere. På nuværende tidspunkt er der solgt 7.500 billetter til årets forestillinger, og det er flere end på samme tid sidste år. - Vi er glade for, at billetterne sælger så godt, og det betyder, at der helt sikkert bliver en revy igen næste år, siger revydirektør Henrik "Baloo" Andersen. Forpremieren på aftenens forestilling er ifølge Hjørring Revyen selv gået helt forrygende, og det gør revydirektøren ganske fortrøstningsfuld. - Vi er særdeles tilfredse, for vi har en rigtig god revy, siger Henrik "Baloo" Andersen. Hjørring Revyen blev op gennem 1980'erne en af landets vigtigste sommerrevyer, og sidste år kunne man så fejre 40-års jubilæum. I år er der i alt 32 forestillinger i løbet af sommeren.

Opsummering:
Hjørring Revyen har fredag aften premiere. Revyen er populær, og det kan mærkes på billetsalget.